Id-Deċiżjoni tal-Kummissjoni
tat-30 ta' Mejju 1994
li temenda Deċiżjoni Nru 85/377/KEE li tistabbilixxi tipoloġija tal-Komunità għal azjendi agrikoli
(94/376/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta' Ġunju 1965 li jwaqqaf network għall-ġbir ta' data tal-kontabilità dwar l-introjtu u l-operazzjoni tan-negozju ta' azjendi agrikoli fil-Komunità Ekonomika Ewropea [1], kif l-aħħar emendat mir-Regolament (KEE) Nru 3577/90 [2], u b'mod partikolari l-Artikolu 4(4) u l-Artikolu 11 tiegħu,
Billi t-tipoloġija tal-Komunità ta' azjendi agrikoli stabbilita bid-Deċiżjoni tal-Kummissjoni Nru 85/377/KEE [3], u b'mod partikolari l-marġini g ross standard, hija l-bażi għall-klassifika ta' l-azjendi agrikoli skond id-daqs ekonomiku u t-tip ta' biedja kemm fl-istħarriġ ta' struttura tar-razzett u wkoll taħt in-Network tad-Data dwar il-Kontabilità tal-Biedja (NDKB); billi t-tipoloġija tal-Komunità hi wkoll il-bażi għall-kalkolu ta' l-unitajiet ta' daqs Ewropej (UDE) u għall-limiti użati biex jiddelimitaw il-qasam ta' osservazzjoni u għat-tfassil tal-pjan għall-għażla ta' azjendi li jagħtu kont inklużi jew li jridu jiġu inklużi fin-NDKB;
Billi r-riżultati ta' l-istħarriġ ta' struttura tar-razzett, ikklassifikati mill-UDE u t-tip ta' biedja jservu bħala l-bażi ta' deċiżjoni tal-politika dwar l-istruttura tal-biedja skond il-politika agrikola komuni u ghad-definizzjoni tal-qasam ta' osservazzjoni tan-NDKB, li sservi bħala bażi għall-għażla u l-ippeżar tal-kampjun tal-biedja tan-NDKB; billi l-għażla ta' azjendi li jagħtu kont għal-qasam ta' osservazzjoni trid tkun rappreżentattiva f'termini ta' l-oġġettivi ta' kull wieħed mill-analiżi ppjanati;
Billi r-Regolament tal-Kunsill (KEE) Nru 571/88) [4], kif l-aħħar emendat mid-Deċiżjoni tal-Kummissjoni Nru 93/156/KEE [5], jipprovdi għal serje ta' stħarrig dwar l-istruttura ta' azjendi agrikoli mill-1988 sa l-1997 u jniżżel il-karatteristiċi li jridu jiġu mistħarrġa;
Billi l-Artikolu 11 tad-Deċiżjoni tal-Kummissjoni Nru 85/377/KEE tgħid li l-Kummissjoni, assistita mill-Istati Membri, għandha tirrevedi mill-inqas kull 10 snin l-esperjenza akkwistata fl-applikazzjoni tad-Deċiżjoni u kwalunkwe bżonnijiet ġodda Komunitarji li jitqajmu fil-qasam; billi wara tali reviżjoni, id-disposizzjonijiet tad-Deċiżjoni jistgħu jiġu emendati kif meħtieġ;
Billi l-istruttura u l-kontenut tal-lista ta' karatteristiċi ta' stħarriġ għall-1988 sa l-1997 ġew emendati, sabiex il-karatteristiċi fil-lista l-ġdida jvarjaw minn dawk irreġistrati fl-istħarriġ preċedenti; billi t-tipoloġija Komunitarja ta' azjendi agrikoli tiddependi fuq dik il-lista u hu għalhekk neċessarju li d-Deċiżjoni 85/377/KEE tiġi addattata għal-listi ta' karatteristiċi ta' stħarriġ stabbiliti mir-Regolament (KEE) Nru 571/88;
Billi l-miżuri li hemm provvdut għalihom f'din id-Deċiżjoni huma skond l-opinjoni tal-Kumitat Komunitarju għan-Network tad-Data dwar il-Kontabilità tal-Biedja u l-opinjoni tal-Kumitat Permanenti dwar l-Istatistiċi Agrikoli,
ADOTTAT DIN ID-DEĊIŻJONI:
Artikolu 1
L-Annessi II u III ġħad-Deċiżjoni Nru 85/377/KEE huma emendati skond l-Annessi I u II magħha.
Artikolu 2
Din id-Deċiżjoni tapplika mill-1988.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-30 ta' Mejju 1994.